EkBass/fiwiki-20250220-pages-articles huggingface dataset:
Picasson seikkailut

Picasson seikkailut () on Tage Danielssonin ohjaama ruotsalainen komediaelokuva vuodelta 1978. Se on absurdi ja surrealistinen komediaelokuva espanjalaisen taidemaalari Pablo Picasson kuvitellusta elämästä, jonka huumori perustuu paljolti kulttuurisiin viittauksiin ja kansallisiin stereotyyppeihin. Elokuvassa puhutaan 10 eri kieltä, mutta silti se on lähes mykkä, sillä lauseet ovat todella yksinkertaisia. Elokuvassa on slapstickin, farssin ja kabareen piirteitä. Se satiirisoi ja parodioi monia aikansa tunnettuja henkilöitä. Elokuvassa seikkaillaan muun muassa Madridissa, Pariisissa, New Yorkissa, Lontoossa ja ruotsalaisessa Tomelillan kunnassa, jossa elokuva valtaosin kuvattiin ja joka tahallisen kömpelöiden kulissien avulla esittää myös maailman suurkaupunkeja. == Rooleissa == ==Myöhempi arvostus== Vuonna 2009 Picasson seikkailut pääsi mukaan kirjaan Tusen svenska klassiker, johon koottiin tuhat ruotsinkielisten kirjojen, elokuvien, äänilevyjen ja televisiosarjojen klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Lähteet == == Aiheesta muualla == * * Luokka:Ruotsalaiset komediaelokuvat Luokka:Pablo Picasso Luokka:Vuoden 1978 ruotsalaiset elokuvat Luokka:Tage Danielssonin ohjaamat elokuvat
Eidsfjorden (Nordfjord)

Eidsfjorden on Nordfjordin sivuvuono Sognin ja Fjordanen läänissä Länsi- Norjassa. Se sijoittuu kokonaan Eidin kunnan alueelle. == Lähteet == Luokka:Eid Luokka:Sognin ja Fjordanen läänin vuonot
Eidsfjorden (täsmennyssivu)

Eidsfjorden tarkoittaa seuraavia: * Eidsfjorden, vuono Sognin ja Fjordanen läänissä, Eidin kunnassa * Eidsfjorden, vuono Sognin ja Fjordanen läänissä, Sogndalin kunnassa
TsSK VVS Samara

TsSK VVS Samara () on venäläinen koripalloseura Samaran kaupungista. Se ei ole voittanut historiansa aikana yhtään Venäjän mestaruutta, mutta vuonna 2007 se voitti EuroCup Challengen. Kauden 2008–2009 jälkeen seura ajautui konkurssiin ja siirtyi pelaamaan alasarjoihin. == Lähteet == == Aiheesta muualla == *FIBA Europe *Euobasket Luokka:Venäläiset koripalloseurat Luokka:Samara
Kristina Orbakaite

Kristina Edmundovna Orbakaite (, ; s. 25. toukokuuta 1971) on venäläinen poplaulaja ja näyttelijä. Hänen äitinsä on venäläinen viihdetaiteilija Alla Pugatšova. ==Ura== Lapsena Orbakaite paitsi opiskeli laulua ja musiikkia, myös innostui baletista käytyään Bolšoi-teatterissa. Hän esiintyi televisiossa jo 7-vuotiaana, ja 1982 Orbakaite esitti televisiossa ensimmäisen menestyskappaleensa, Igor Nikolajevin säveltämän kappaleen "Pust govorjat", joka myös levytettiin. Mutta kuuluisuutta hän sai varsinaisesti vasta 1983 roolistaan Rolan Bykovin ohjaamassa elokuvassa Tšutšelo ('Variksenpelätin'), ja sai siitä monia kansainvälisiä palkintoja. Orbakaite on esiintynyt tämän jälkeen monissa elokuvissa laulajauransa ohessa. Musiikkiura lähti nousuun 1992 Orbakaiten esiintyessä äitinsä Alla Pugatšovan suositussa joulushow'ssa ja esittäessä - jälleen I. Nikolajevin kappaleen - "Pogovorim" ('Puhutaan!'), ja nauhoittamalla vähän tämän jälkeen kaksi musiikkivideota. Kaikista tuli välittömästi hittejä Venäjällä. 1995 Orbakaite perusti laulu- ja tanssiryhmä Tšutšelоn. jonka nimeksi myöhemmin vaihtui Limita Ekstrim. Kuten äitinsä aiemmin, myös Kristina Orbakaite on ollut suosittu laulaja Venäjällä ja myös maailmalla. Hänen loppuunmyyty My life -kiertueensa 2000 oli yksi menestyksekkäimmistä venäläisen artistin tekemistä kiertueista YhdysvalloissaOrbakaite . ==Tunnustuksia== *World Music Awards, maailman myydyin venäläinen artisti 2000 ja 2002. *MuzTV, paras venäläinen naisartisti: 2004 ja 2005 *Euroopan filmifestivaalit (Vichy), paras naisnäyttelijä 1987 *Glamour (Venäjä), vuoden naisnäyttelijä 2007 ==Yksityiselämä== Orbakaite, jolla on kaksi poikaa, Nikita ja Deni, avioitui 2005 yhdysvaltalaisen Mihail Zemtsovin kanssa. Syyskuussa 2009 Orbakaiten perhe sai ikävää julkisuutta hänen entisen avomiehensä Ruslan Barsovin kaapatessa Denin mukanaan Tšetšeniaan. ==Musiikillinen tuotanto== * 1994 - Vernost' (Uskollisuus) * 1996 - Nol' Tšasov, Nol' Minut * 1998 - Ti (Sinä) * 1999 - Toi Ženšine, Kotoraja... * 2000 - Mai (Toukokuu) * 2001 - The Best * 2001 - Remixes * 2002 - Verj v Tšudesa * 2002 - Okean ljubvi * 2003 - Pereletnaja Ptica * 2005 - My Life * 2008 - Slišiš' eto ja... * 2011 - Pocelui na Bis * 2013 - Maski * 2016 - Bessoniсa ==Elokuvat== *Виват, гардемарины! 1991 *Гардемарины-III 1992 *Благотворительный бал 1993 *Лимита 1994 *Дорога, дорогой, дорогая 1997 *Фара 1999 *Истинные происшествия 2000 *Женское счастье 2001 *Снежная королева 2002 *Родственный обмен 2004 *Московская сага 2004 *Заговор 2007 *Любовь-морковь 2007 *Любовь-Морковь-2 2008 ==Lähteet== *Orbakaiten viralliset omat sivut englanniksi *Orbakaiten viralliset omat sivut venäjäksi ===Viitteet=== Luokka:Venäläiset poplaulajat Luokka:Venäläiset näyttelijät Luokka:Vuonna 1971 syntyneet Luokka:Elävät henkilöt
Jääpallon SM-kilpailu 1928

Jääpallon SM-kilpailu 1928 pelattiin cup-kilpailuna 18 joukkueen kesken. Loppuotteluun selviytyivät tuon ajan Suomen jääpallon mahtiseurat Viipurin Sudet ja Helsingin Jalkapalloklubi. Tasaisen loppuottelun jälkeen mestariksi selviytyi HJK, katkaisten näin Susien kolmen vuoden mestaruusputken. == Ottelut == === 1. kierros === Joukkue #1 Tulos Joukkue #2 Vasa IS 4–1 IF Drott === 2. kierros === Joukkue #1 Tulos Joukkue #2 Oulun Palloseura OPS luovutti Vaasan Palloseura Vasa IS 6–0 Vasa IFK Viipurin Reipas 5–1 Savonlinnan Riento === 3. kierros === Joukkue #1 Tulos Joukkue #2 Vaasan Palloseura 5–4 Vasa IS Helsingin Jalkapalloklubi TaPa luovutti Tampereen Palloilijat Kuopion Palloseura 5-8 Varkauden Sk:n Palloilijat Helsingin IFK 3–1 Viipurin Reipas Turun Palloseura 3–2 Åbo IFK Lappeenrannan Urheilu-Miehet 2-13 Viipurin Sudet === 4. kierros === Joukkue #1 Tulos Joukkue #2 Vaasan Palloseura 0-5 Helsingin Jalkapalloklubi Varkauden Sk:n Palloilijat 3-10 Kronohagens IF Helsingin IFK 5–4 Turun Palloseura Viipurin Sudet 4–3 Helsingin Palloseura === Välierät === Joukkue #1 Tulos Joukkue #2 Helsingin Jalkapalloklubi 3–1 Kronohagens IF Viipurin Sudet 9–2 Helsingin IFK === Loppuottelu === == Lopulliset sijoitukset == Sija Joukkue 1\. Helsingin Jalkapalloklubi 2\. Viipurin Sudet 3.-4. Kronohagens IF 3.-4. Helsingin IFK 5.-18. Helsingin Palloseura 5.-18. Turun Palloseura 5.-18. Vaasan Palloseura 5.-18. Varkauden Suojeluskunnan Palloilijat 5.-18. Viipurin Reipas 5.-18. Lappeenrannan Urheilu-Miehet 5.-18. Åbo IFK 5.-18. Vasa IS 5.-18. Kuopion Palloseura 5.-18. Vasa IFK 5.-18. Savonlinnan Riento 5.-18. IF Drott 5.-18. Tampereen Palloilijat 5.-18. Oulun Palloseura == Mestarijoukkue == HJK:n mestarijoukkue: Armas Saarinen, Reino Knuutinen, Leo Laaksonen, Yrjö Tuhkunen, Asko Allén, Niilo Tammisalo, Kaarlo Ahlgren, Ilmari Hällström, Esko Pekonen, Väinö Laine, Visa Lappalainen. == TUL:n loppuottelu == Joukkue #1 Tulos Joukkue #2 Töölön Vesa 2-1 Helsingin Jyry == Mestarijoukkue == Vesan mestarijoukkue: Arvo Ståhlberg, Arvo Karhunen, Aarne Vepsäläinen, Ernst Grönlund, Arthur Nyström, Valde Virtanen, Heikki Vilenius, Väinö Forsten, Frans Karjagin, Reini Hurme, Tauno Speeti. == Lähteet == == Aiheesta muualla == * Yrjö Halme: Urheilukalenteri 1929 * Martti Jukola: Urheilun Pikkujättiläinen, 1958. Luokka:Jääpallon Suomen-mestaruuskilpailut Luokka:Vuoden 1928 jääpallo
Jääpallon SM-sarja 1933

Jääpallon Suomenmestaruus 1933 ratkaistiin yksinkertaisessa sarjassa. Sarja oli tasainen ja mestaruus ja putoaja ratkesivat vasta viimeisellä kierroksella. Mestaruuden voitti lopulta Viipurin Sudet. Mestaruus oli Susien neljästoista ja maineikkaan seuran viimeiseksi jäänyt mestaruus. ==Mestaruussarja== === Sarjataulukko === Joukkue O V T H Maalit Pts Sud IFK VPS KIF HJK JuP Viipurin Sudet 5 4 1 0 17-8 9 1-1 2-1 4-3 5-2 5-1 Helsingin IFK 5 3 1 1 9-3 7 1-0 3-1 0-1 4-0 Viipurin Palloseura 5 3 0 2 8-7 6 2-1 2-1 3-2 Kronohagens IF 5 1 1 3 9-9 3 0-0 4-0 Helsingin Jalkapalloklubi 5 1 1 3 6-10 3 2-3 Jukolan Pojat 5 1 0 4 6-18 2 Jukolan Pojat putosi sarjasta. Tilalle nousi Porvoon Akilles. === Mestarijoukkue === Lauri Blomberg (mv), Arvo Närvänen, Yrjö Leppänen, Tapio Hahl, Tuovi Koskinen, Kalle Hahl, Aarne Hahl, Heikki Loikkanen, Väinö Nyyssönen, Mauno Sirén, Niilo Jantunen, Pentti Lappalainen ==B-sarja== B-kilpailu pelattiin cup-muotoisena, mukana oli 16 joukkuetta. Porvoon Akilles osallistui kilpailuun ensimmäistä kertaa, ja voitti heti ensimmäisellä kaudellaan B-mestaruuden. Porvoossa pelatussa loppuottelussa se voitti Warkauden Urheilijat. Akilles nousi näin Mestaruussarjaan, josta putosi Jukolan Pojat. === Ottelut === ==TUL:n loppuottelu== Joukkue #1 Tulos Joukkue #2 Helsingin Kullervo 1-0 Sorvalin Veikot === Mestarijoukkue === Sulo Alava, Yrjö Immonen, Onni Kinnunen, Pentti Lönngren, Leo Svanbäck, Aarnen Manninen, Sulo Hakkarainen, Mauri Ryömä, Toivo Itkonen, Selim Haavisto, Yrjö Juutilainen ==Lähteet== * Yrjö Halme: Urheilukalenteri 1934 * Martti Jukola: Urheilun Pikkujättiläinen 1958. * Palloliiton toimintakertomus Luokka:Jääpallon SM-sarja Luokka:Vuoden 1933 jääpallo
Ari Kankaanperä

Ari Kankaanperä (s. 27. huhtikuuta 1955 Jyväskylä) on suomalainen entinen jääkiekkopuolustaja. Hän pelasi jääkiekon SM-liigassa kahdeksan kauden ajan edustaen Ilvestä (1973–1979), jossa voitti voitti kaksi SM-pronssia ja JYPiä (1982–1987, kolme kautta 1. divisioonassa), jonka kapteenina hän oli kaudella 1985–1986. Kankaanperä pelasi myös kolme kautta Elitserien -joukkue Skellefteå AIK:ssa. Kankaanperä lopetti uransa vuonna 1987 JYPissä. Kankaanperä pelasi alle 18-vuotiaiden EM-kisoissa 1974, alle 20-vuotiaiden MM-kisoissa 1975 ja miesten MM-kisoissa 1976. Kankaanperän kolme poikaa ovat pelanneet jääkiekkoa: Markus (s. 1980), Mikko (s. 1982) ja Samuli (s. 1992). Yli 1000 SM- liigaottelua pelannut Markus pelaa tällä hetkellä Saksassa DEL2-liigan Frankfurt Lionsissa puolustajana. Hyökkääjänä pelannut Mikko on pelannut neljänä kautena SM-liigassa TPS:n ja Pelicansin riveissä lopettaen Jukureissa keväällä 2006. Puolustajana pelanut Samuli puolestaan pelasi kolme kautta Mestiksessä JYP-Akatemiassa ja yhden liigapelin JYPissä lopettaen uransa kevääseen 2014. Ari Kankaanperän nuorempi veli Risto Kankaanperä on myös entinen jääkiekkoilija ja pelasi urallaan 173 liigaottelua Ilveksen ja Reippaan joukkueissa. Viime vuosina Ari Kankaanperä on toiminut myyntitehtävissä. ==Lähteet== *Ari Kankaanperä European Hockey.net -sivustolla Luokka:Suomalaiset jääkiekkoilijat Luokka:Vuonna 1955 syntyneet Luokka:Elävät henkilöt
Chris Massoglia

Chris Massoglia (s. 29. maaliskuuta 1992 Minneapolis, Minnesota) on yhdysvaltalainen näyttelijä. Hän näytteli pääosaa elokuvassa Friikkisirkus: Vampyyrin oppipoika ja Elliot Plummia elokuvassa A Plumm Summer. Hänet tunnetaan myös nimillä Chris J. Kelly ja Chris Kelly. == Tausta == Chris Massoglia syntyi Minneapolisissa, Minnesotassa. Hänen vanhempansa ovat Christopher ja Karen Massoglia. Hänen isänsä on kiropraktikko ja äiti kotiäiti. Hänen vanhempansa ovat kristittyjä republikaaneja. Massoglia oli kotiopetuksessa äitinsä johdolla. Hän harrasti samalla myös jujutsua, pianon soittoa, hip hop -tanssia, ratsastusta ja baseballia. Vuonna 2009 Massoglian perhe kieltäytyi muuttamasta Hollywoodiin, sillä heidän mielestään oli parempi asua Minneapoliksessa, vaikka hänen ammattinsa vaatikin paljon matkustelua. == Elokuvaura == Massoglia aloitti osallistumalla akatemian tanssikouluun kotikaupungissaan Minneapoliksessa ja pääsi televisiomainokseen lähettämällä koe-esiintymiseen kotitekoisen nauhan. Hänen ensimmäisiä työpaikkojaan olivat Target, Marshall Field's, Pepsi Co. ja Best Buy. Massoglia aloitti näyttelemisen vuonna 2003 nimellä Chris Kelly (joskus esiintyy nimellä Chris J. Kelly) televisiosarjassa Kova laki: Rikollinen mieli. Samana vuonna häntä pyydettiin näyttelemään kymmenvuotiasta poikaa Sean ja Nicole Kidmanin kanssa elokuvassa Birth, mutta perhe kielsi häntä esiintymästä alastoman naisen kanssa. Hän koe-esiintyi myös elokuviin Spider-Man 2 ja Bad News Bears. Massoglia esiintyi kahden jakson verran ohjelmassa Medical Investigation vuonna 2004 ja neljän jakson verran TNT:n poliisidraamasarjassa Wanted vuonna 2005. Hän alkoi käyttää perheensä nimeä Massoglia vuonna 2008. Massoglia teki debyyttinsä valkokankaalla vuonna 2007 elokuvassa A Plumm Summer, mutta hänen toistaiseksi merkittävin roolinsa lienee silti Darren Shan vuonna 2009 tehdyssä elokuvassa Friikkisirkus: Vampyyrin oppipoika. == Filmografia == * 1. Kova laki: Rikollinen mieli (2003)...Sam Connors * 2. Medical Investigation (2004)...Jack Connor * 3. Wanted (2005)...Tony Rose * 4. Boys Life (2006)...Tom Porter * 5. A Plumm Summer (2007)...Elliot Plumm * 6. The Hole (2009)...Dane Thompson * 7. Friikkisirkus: Vampyyrin oppipoika (2009)...Darren Shan * 8. Charlie St. Cloud (2010)...Sam St. Cloud ==Aiheesta muualla== * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Naantalin Energia

Naantalin Energia Oy (ennen Naantalin kaupungin sähkölaitos) on vuonna 1912 perustettu ja 1994 yhtiöitetty Naantalin kaupungin omistama sähkölaitos. Yhtiön asiakkaina on noin 5 400 kotitaloutta ja yritystä. Vuonna 2004 Naantalin Energialla oli 95 % markkina-osuus naantalilaisista asiakkaista. Noin puolet yhtiön myymästä sähköstä meni Naantalin ulkopuolelle. Vuonna 2008 Naantalin Energian myymän sähkön alkuperä oli ydinvoima 44 %, uusiutuvat energialähteet 41% ja fossiiliset energialähteet 15 %. Naantalin kaupunki aikoi myydä Naantalin Energian 14,2 miljoonalla eurolla Turku Energialle vuonna 2008. Asiasta oli tehty jo aiesopimus, mutta asia aiheutta paljon keskustelua ja vastustusta, joten kaupunki luopui myymisestä. Naantalin Energia päätti hankkia noin 3 megawatin osuuden Fennovoimasta marraskuussa 2010. Tulevaisuudessa Naantalin Energian omalla sähköntuotannolla kyetään kattamaan noin 25 % naantalilaisten asiakkaiden vuoden sähköntarpeesta, kun ennen yhtiö joutui ostamaan kaikki sähkönsä ostosähkönä. Naantalin Energia Oy omistaa Fennovoiman suomalaista omistajaa, Voimaosakeyhtiö SF:ää, Katternö Kärnkraft Oy Ab:n kautta. Muita Katternö Kärnkraft Oy Ab:n omistajia ovat: Oy Herrfors Ab, Koillis-Satakunnan Sähkö Oy, Kruunupyyn Sähkölaitos Oy, Lammaisten Energia Oy, Pietarsaaren Energia Oy, Uudenkaarlepyyn Voimalaitos Oy, Valkeakosken Energia Oy, Vetelin Energia Oy ja Nor-Maali Oy. == Lähteet == == Kirjallisuus == * * * == Aiheesta muualla == * Naantalin Energian kotisivut Luokka:Suomalaiset energiayhtiöt Luokka:Naantali Luokka:Suomalaiset julkisomisteiset yhtiöt
Jari Paavola

Jari Paavola (s. 18. maaliskuuta 1960 Turku) on suomalainen entinen jääkiekkomaalivahti.Jääkiekkokirja 1979–1980, s. 255 == Ura == Paavola nostettiin 16-vuotiaana Turun Palloseuran SM-liigajoukkueen varamaalivahdiksi muutamiin otteluihin kaudella 1976–1977. Kevään 1977 loppuotteluissa hän pääsi pelaamaan ykkösmaalivahti Urpo Ylösen loukattua sormensa. Vakiokokoonpanoon hän nousi kaudella 1979–1980, jolloin hän kuitenkin vielä pelasi vähemmän kuin ykkösmaalivahti Jorma Valtonen. NHL-seura Buffalo Sabres varasi Paavolan kesällä 1980. Hän ei kuitenkaan pelannut NHL:ssä, vaan Pohjois-Amerikan vuodet 1980–1983 kuluivat AHL-joukkue Rochester Americansissa ja IHL-joukkue Flint Generalsissa. Hän palasi Suomeen vuonna 1983 ja siirtyi I-divisioonassa pelaavan KalPan maalivahdiksi. KalPa nousi SM-liigaan vuonna 1986, ja Paavola jatkoi ykkösmaalivahtina kolme seuraavaa kautta, joista viimeisellä joukkue pääsi pudotuspeleihinkin. SM-liigassa Paavolan tilastoihin kertyi yhteensä 181 runkosarjaottelua ja 16 pudotuspeliä, joista hän pelasi 116 runkosarjaottelussa ja neljässä pudotuspelissäJääkiekkokirja 2007–2008, s. 331. Paavola siirtyi SM-liigasta I-divisioonaan pudonneisiin Oulun Kärppiin kausiksi 1989–1990 ja 1990–1991. Kaudeksi 1991–1992 hän palasi synnyinkaupunkinsa joukkueeseen, TuTo:on, jossa lopetti uransa. Paavola pelasi alle 18-vuotiaiden EM-kilpailuissa 1978, jolloin Suomi saavutti historiansa ensimmäisen arvokisavoiton kaikki ikäluokat huomioiden. Hän pelasi alle 20-vuotiaiden MM-kilpailuissa vuosina 1979 ja 1980, joista jälkimmäisellä kerralla Suomi saavutti hopeaa. Paavola valittiin sekä 18-vuotiaiden EM- kisojen 1978 että 20-vuotiaiden MM-kisojen 1980 parhaaksi maalivahdiksi. Uransa jälkeen Paavola muutti takaisin Kuopioon. == Lähteet == *Jari Paavola European Hockey.net -sivustolla *Jari Paavola Veikkauksen Lätkälegendoissa * * === Viitteet === Luokka:Suomalaiset jääkiekkomaalivahdit Luokka:Buffalo Sabresin varaamat pelaajat Luokka:Vuonna 1960 syntyneet Luokka:Elävät henkilöt
Rad Man

Christian Wirth (s. 1970-luku), tunnettu pseudonyymillä RaD Man, on yhdysvaltalainen tietokonetaiteilija. Hän oli yksi ACiD Productions -artskeneryhmän perustajista vuonna 1990 ja toimi sen johtohahmona 2000-luvulle asti. Nykyään hän on keskittynyt artskenen ja yleensä merkkipohjaisen taiteen (esimerkiksi ASCII-) historiaan ja myös esitelmöinyt aiheesta erilaisissa tapahtumissa, kuten DEF CON, Vintage Computer Festival ja Suomessa Assembly (ARTtech-seminaari 2004). Lisäksi hän toimii Blockparty- demoskenetapahtuman toisena pääjärjestäjänä. Wirth asuu Kalifornian San Joséssa. Wirth aloitti uransa 1980-luvun lopulla ryhmässä Aces of ANSI Art (AAA), joka teki ANSI-taidetta BBS:iä varten. Ryhmän toiminta hiipui vuosikymmenen vaihteessa, ja Wirth perusti muutaman muun entisen AAA-jäsenen kanssa Acidin (alun perin ANSI Creators in Demand). Sekin teki aluksi lähinnä ANSI-taidetta BBS:iin (joista monet warez-tyylisiä), mutta suuntautui myöhemmin myös tracker-musiikin ja korkeamman resoluution bittikarttagrafiikan pariin. Wirth toimi ryhmässä organisaattorin roolissa ja oli vuosia pitkälti vastuussa Acidin säännöllisesti julkaisemien, sen eri jäsenten tekemiä töitä sisältäneiden artpackien kokoamisesta. 2000-luvulla Wirthin kiinnostus merkkipohjaisen taiteen historiaan sai hänet tutustumaan ANSI- ja ASCII- luomusten menneisyyden lisäksi muun muassa varhaiseen Baudot-merkkigrafiikkaan ja IBM:n suurtietokoneiden EBCDIC-merkistöllä tehtyyn taiteeseen. Vuonna 2004 hän alkoi ystävänsä Spinsanen kanssa tehdä internetiin kuukausittaista The ARTS -radiotalkshow'ta, joka keskittyi lähinnä art- ja demoskeneen. Samana vuonna hän oli mukana järjestämässä yhdysvaltalaista Pilgrimage- demoskenetapahtumaa. Ohion Clevelandissa järjestettävän Blockpartyn hän perusti kolme vuotta myöhemmin Jason Scott Sadofskyn kanssa, joka ylläpitää tekstipohjaista digitaalikulttuuria tallentavaa Textfiles.com-sivustoa. == Lähteet == == Aiheesta muualla == * Blocktronics Codename Chris Wirth -artpack, Blocktronics-ryhmän kunnianosoitus Wirthille * Blockpartyn sivut Luokka:Demoskenen henkilöt Luokka:Yhdysvaltalaiset taiteilijat Luokka:Artskene Luokka:1970-luvulla syntyneet Luokka:Elävät henkilöt
Juha Hiltunen

Juha Petteri Hiltunen (s. 25. huhtikuuta 1976 Eno) on suomalainen kreikkalaisroomalaisen tyylin painija. Hän edusti aiemmin Joensuun Voimailu- Kerhoa ja nykyisin Ilmajoen Kisailijoita. Häntä valmentavat Seppo Yli- Hannuksela ja Juha Virtanen. Hiltunen sijoittui MM-kilpailuissa 66 kg:n sarjassa 23:nneksi 2005, 42:nneksi 2007 ja 12:nneksi 2009. EM-kilpailuissa hän oli samassa sarjassa kolmastoista 2007. Kadettien MM-kilpailuissa hän oli 1992 viides sarjassa 55 kg ja opiskelijoiden MM-kilpailuissa 1998 kuudes sarjassa 63 kg. Hiltunen on voittanut Suomen-mestaruuden 66 kg:n sarjassa 2007. SM- hopeaa hän on saanut 62 kg:n sarjassa 1995, 63-kiloisissa 1997 ja 1998, 66 kg:n painoluokassa 2003 ja 2004 sekä 69-kiloisissa 2000 ja 2001. SM-pronssia hän on saanut 66-kiloisissa 2005 ja 2009. Vapaapainin SM-kilpailuissa hän sai pronssia 76 kg:n sarjassa 2000. Hiltunen oli voittamassa beachfutiksen Suomen- mestaruutta FC Nötkötin joukkueessa 2005. == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1976 syntyneet Luokka:Elävät henkilöt
Sarah Churchill (näyttelijä)

Sarah Millicent Hermione Churchill (oik. Sarah Tuchet-Jesson, 7. lokakuuta 1914 – 24. syyskuuta 1982) oli brittiläinen näyttelijä ja tanssija. Hän esiintyi 1940- ja 1950-luvulla noin viidessä elokuvassa ja parissakymmenessä televisiosarjassa. Elokuvassa Kuninkaalliset häät (Royal Wedding, 1951) hän oli yhdessä pääosista.Elonet Sarah Churchill oli Winston Churchillin tytär, ja käytti elokuvissa tyttönimeään. Hän sai nimensä Sarah Churchillin, Marlboroughin herttuattaren mukaan. Hän meni naimisiin vuonna 1936 konserttipianisti Victor Oliverin kanssa, vaikka vanhemmat olivat liittoa vastaan.Autumn 1936 The Prophet of Truth: 1923-1939 Winston Churchill Centre Vuonna 1962 hän meni naimisiin kolmannen kerran, nyt Lordi Audleyn (Percy Henry Touchet Tuchet-Jesson) kanssa.Milestones: May 4, 1962 Time Alkoholisoitunut Churchill oli myöhemmin julkisuudessa skandaaliensa vuoksi. Hänet pidätettiin useaan otteeseen julkisen juopumuksen ja häiriökäyttäytymisen vuoksi.Sarah Chrucnhill taas putkassa. HS 50 vuotta sitten, Helsingin Sanomat 18.7.2011 sivu B 5 Churchillin omaelämäkerta Keep on Dancing ilmestyi 1981. == Lähteet == == Aiheesta muualla == Luokka:Brittiläiset näyttelijät Luokka:Vuonna 1914 syntyneet Luokka:Vuonna 1982 kuolleet
Eugène Sue

Eugène Marie-Joseph Sue (1803 Pariisi, Ranska – 1857 Annecy, Ranska) oli ranskalainen kirjailija, taidemaalari ja lääkäri. Sue toimi sotilaslääkärinä useissa sodissa ennen kuin asettui 1829 Pariisiin, jossa hän ryhtyi maalaamaan ja kirjoittamaan. Poliittinen aktiivisuus vei hänet vallankaappauksen jälkeen 1851 maanpakoon. Suen kirjallinen tuotanto painottuu usein följetongeina ilmestyneisiin viihteellisiin romaaneihin, jotka olivat omana aikanaan hyvin suosittuja. Alkuun hän kirjoitti merirosvoromaaneja, sitten historiallisia jännityskertomuksia. Sue aloitti Ranskassa lehdissä julkaistujen jatkoromaanien perinteen. Hänen tunnetuin teoksensa on Vaeltava juutalainen (Le Juif errant), jossa hän hyödyntää Ahasveruksen tarinaa. Teoksesta on tehty kolme suomennosta, ensimmäinen nimellä Kuljeksiva juutalainen. Kaksi muuta ovat lyhennelmiä. == Suomennetut teokset == * Teoksen Le Juif errant (1844–45) suomennokset: ** ** ** *Marie Joseph Sue. Neekeriorjan kosto, Andersin, 1897. *Eugène Sue, Pariisin salaisuudet 1–8, suom. Urho Kivimäki, Karisto, 1923. *Marie Joseph (Eugene) Sue, Seikkailija Suomalais-amer. kustannusyhtiö, 1895. *Eugène Sue, Yhteiskunnan pohja-kerroksissa, Kaarlo Halme, 1908, 16 s. == Lähteet == == Aiheesta muualla == * Luokka:Goottilaisten romaanien kirjoittajat Luokka:Ranskalaiset kirjailijat Luokka:Vuonna 1803 syntyneet Luokka:Vuonna 1857 kuolleet
Arrius Antoninus

Arrius Antoninus (ensimmäinen vuosisata) oli roomalainen poliitikko ja keisari Antoninus Piuksen äidin puoleinen isoisä.Cambridge Ancient History s. 150 Antoninus oli luultavasti kotoisin Nemausuksesta, Etelä-Galliasta mutta suku muutti myöhemmin Italiaan. Hän toimi consul suffectuksena, eli nimitettiin kesken vuotta edellisen konsulin tilalle, vuosina 69 ja 97. Hän oli Plinius nuoremman ja tulevan keisarin Marcus Cocceius Nervan hyvä ystävä. Jälkimmäisen noustessa valtaan vuonna 96, Antoninus ei onnitellut häntä vaan sääli hänen epäonnista valintaansa keisariksi.Cambrige Ancient History s. 89Birley s. 29 Antoninuksen vaimo oli eräs Boionia Procilla, jonka kanssa hän sai tyttären, Arria Fadillan, joka meni naimisiin Titus Aurelius Fulvuksen kanssa. Pari sai yhden pojan, Titus Aurelius Fulvus Boionius Arrius Antoninuksen eli tulevan keisarin Antoninus Piuksen.Birley s. 235 Hänen isänsä kuitenkin kuoli pojan ollessa nuori, joten hänestä huolehtivat Arrius Antoninus, kuolleen Aurelius Fulvuksen isä Titus Aurelius Fulvus vanhempi ja Arria Fadilla. == Lähteet == * * === Viitteet === Luokka:Roomalaiset poliitikot
Hannu Mäkelä (rumpali)

Hannu Mäkelä (s. 6. syyskuuta) on Fröbelin Palikat -yhtyeen rumpali. Hän on ollut mukana yhtyeessä alusta asti. Vuonna 1981 Mäkelä aloitti opiskelunsa Helsingin lastentarhanopettajaopistossa, ja kuusi vuotta myöhemmin hän lähti mukaan Fröbelin Palikoihin. Opistosta hän valmistui Fröbelin Palikoiden jäsenten Mats Lillrankin ja Ari Bergströmin kanssa vuonna 1983. Timo Nuutinen tuli hänelle tutuksi vasta myöhemmin, vähän ennen kuin yhtye aloitti toimintansa vuonna 1987. Aikaisemmin Mäkelä oli mukana Time -yhtyeessä. Nykyään Mäkelä käyttää yhtyeen konserteissa normaalin rumpusetin sijasta sähkörumpuja, koska niiden äänitasoa on helpompi säätää lasten korville sopivaksi. == Lähteet == Luokka:Suomalaiset rumpalit Luokka:Fröbelin Palikat Luokka:Syntymävuosi puuttuu Luokka:Elävät henkilöt
Idänniittyperhonen

Idänniittyperhonen (Coenonympha glycerion) on täpläperhosten heimoon ja heinäperhosten alaheimoon kuuluva pieni päiväperhonen. Laji esiintyy palearktisella alueella. == Levinneisyys == Idänniittyperhosen levinneisyysalue ulottuu Pyreneiden niemimaan pohjoisosista Keski-Eurooppaan, Suomeen ja Venäjän kautta Siperiaan. Laji puuttuu muun muassa Euroopan eteläisimmistä osista, Britteinsaarilta ja Skandinaviasta. Idänniittyperhosesta on kuvattu alalaji Coenonympha glycerion iphioides (Espanjan niittyperhonen), joka esiintyy Pohjois-Espanjassa. Alalajia on pidetty myös itsenäisenä lajina Coenonympha iphioides. Suomessa idänniittyperhonen esiintyy maan etelä- ja keskiosissa ja satunnaisesti pohjoisempana, pohjoisin havainto on Torniosta. Lajia ei ole havaittu Manner- Ahvenanmaalla. Kanta on painottunut Kaakkois-Suomeen. Idänniittyperhonen on suhteellisen uusi tulokas Suomessa. Laji on levinnyt maahan kaakosta, jossa ensimmäiset vakituiset kannat olivat 1800–1900-luvun vaihteessa. == Koko ja ulkonäkö == Idänniittyperhosen etusiiven pituus on nimialalajilla yleensä 15–18 mm. Suomessa on mitattu siipien kärkiväliksi 25–33,5 mm. Naaraat ovat keskimäärin koiraita kookkaampia. Siipien yläpinta on koirailla kastanjanruskea. Yläpinnalla ei ole koirailla yleensä silmätäpliä, mutta takasiivessä voi olla harvoin 1–2 pientä silmätäplää. Naaraalla etusiiven yläpuolen pohjaväri on kellanruskea ja sen ulkoreuna on tummempi. Takasiiven pohjaväri on tummanharmaa ja siinä saattaa olla 2–3 pientä silmätäplää. Alalaji Coenonympha glycerion iphioides on nimialalajia kookkaampi, etusiiven pituus on 17–20 mm. == Elinympäristö == Idänniittyperhosen elinympäristöä ovat niityt, pientareet ja metsänreunat. Nimialalaji esiintyy alangoilta noin 1 700 metrin korkeuteen saakka. Espanjassa esiintyvä alalaji esiintyy ruohoisilla ja kivisillä ylänkömailla noin 1 800 metrin korkeuteen saakka. == Lentoaika ja elintavat == Lentoaika on yleensä kesä–heinäkuussa yhtenä sukupolvena. Laji talvehtii keskenkasvuisena toukkana. == Ravintokasvi == Toukan ravintokasveja ovat nurmilauha (Deschampsia cespitosa), koiranheinä (Dactylis glomerata), helmikät (Melica), lehtolusteet (Brachypodium) ja sukapäät (Cynosurus). == Lähteet == * * * == Aiheesta muualla == *LuontoPortti: Idänniittyperhonen (Coenonympha glycerion) *Suomen Perhoset: Idänniittyperhonen *Iltalehti: Idänniittyperhonen (Coenonympha glycerion) *UniProt, Taxonomy: Coenonympha glycerion Luokka:Heinäperhoset
Masumi Hayashi

Masumi Hayashi (; s. 22. heinäkuuta 1961) on japanilainen rikollinen. Hän myrkytti Wakayamassa järjestetyllä kesäfestivaalilla tarjoillun curryn arsenikilla 25. heinäkuuta 1998. Kaksi aikuista ja kaksi 10–16-vuotiasta kuoli teon seurauksena. Kymmenet muut saivat erilaisia myrkytysoireita. Hayashi yhdistettiin pian tekoon. Hänet oltiin nähty currypadan luona, ja hänellä oli miehensä työn takia saatavilla arsenikkia. Pataan laitettu arsenikki oli identtistä Hayashin kotoa löydettyjen näytteiden kanssa. Mitään ilmeistä motiivia curryn myrkyttämiselle ei ole. Syyttäjien mukaan Hayashi oli tuntenut itsensä naapuriensa eristämäksi. Toisaalta he sanoivat, että Hayashi ei kohdistanut myrkytystä keneenkään tiettyyn henkilöön. Hayashi tuomittiin kuolemaan vuonna 2002, ja tuomio pysyi ylemmässä oikeusasteessa vuonna 2005. 21. huhtikuuta 2009 Japanin korkein oikeus vahvisti kuolemantuomion. 18. toukokuuta se hylkäsi vetoomuksen tuomiota vastaan. Tämän jälkeen Hayashi haki uutta oikeudenkäyntiä. Hän kiistää syyllisyytensä. Hayashilla on mies Kenji ja kolme lasta. Kenji sai vuonna 2000 kuusi vuotta vankeutta vakuutuspetoksista. Syyttäjät olivat alun perin vaatineet kahdeksan vuoden rangaistusta, mutta Kenji Hayashi tuomittiin vain kuuteen vuoteen, koska petosten takana oli ollut päätekijänä Masumi. Pari oli keksinyt itselleen onnettomuuksia ja vammoja. Masumia syytettiin myös siitä, että hän olisi jo aiemmin yrittänyt myrkyttää kolme ihmistä, muun muassa miehensä. Vakuutusrahat nimettiin syyksi murhayrityksiin, joista Hayashi sitten myös tuomittiin. Hänen sanottiin aikoinaan kertoneen ihmisille, että hän olisi toivonut miehensä kuolemaa ja jopa puhuneen tämän tappamisesta. == Lähteet == Hayashi, Masumi Hayashi, Masumi Hayashi, Masumi
Arimo Haltsonen

Arimo Juhani Haltsonen (s. 31. joulukuuta 1956 Valkeakoski)Teatterit ja teatterintekijät 2005. Teatterin tiedotuskeskus 2005, ISBN 952-471-629-1, sivu 177. on suomalainen näyttelijä ja ohjaaja. Haltsonen aloitti uransa teatterisihteerinä Valkeakosken kaupunginteatterissa, josta siirtyi näyttelijä-harjoittelijaksi Hämeenlinnan kaupunginteatteriin (1979) ja edelleen Porin Teatteriin (1983–1989). Hän on näytellyt myös Rovaniemen Teatterissa (1989–1993), Kotkan kaupunginteatterissa (2002–2003) sekä Kouvolan Teatterissa (2003–1017) näyttelijänä ja ohjaajana. Haltsonen jäi eläkkeelle 1.6.2017. Kouvolan teatterin näyttelijä Arimo Haltsonen jää eläkkeelle — ”Mihin 40 vuotta oikein meni?”. Kouvolan Sanomat 31.5.2017. Vuosina 1993–2001 Haltsonen toimi Kymen läänin läänintaiteilijana ohjaten näytelmiä muun muassa Karhulan työväen näyttämölle, Korvenkylän kesäteatteriin, Iitin kesäteatteriin sekä Elimäen kesäteatteriin. Televisiosta Arimo Haltsosen kasvot ovat tulleet tutuiksi muun muassa Saarioisten leikkelemainoksesta (Lintukuvaaja), Sampo- pankin mainoksesta, jossa Patrick Duffy kyseli tältä ”What’s your number?” -kampanjan iskulausetta sekä Kariniemen ”Kuumaa kuumaa” -kampanjamainoksien kulkurina. Arimo Haltsosen vaimo on näyttelijä-ohjaaja Martti Kainulaisen tytär, näyttelijä Hannele Kainulainen. Pariskunta asuu Kotkassa ja heillä on kaksi poikaa. Arimo Haltsosen nuorempi veli on Porin Teatterin näyttelijä Vesa Haltsonen. ==Lähteet== Luokka:Suomalaiset teatterinäyttelijät Luokka:Suomalaiset teatteriohjaajat Luokka:Vuonna 1956 syntyneet Luokka:Elävät henkilöt
M/S Coral Princess

Coral Princess on Princess Cruisesin käytössä oleva risteilyalus. == Rakentaminen == Alus tilattiin 2000 Chantiers de l'Atlantiquelta Saint- Nazairesta Ranskasta. Sen köli laskettiin vielä samana vuonna ja alus laskettiin vesille 2002. Alus valmistui joulukuussa 2002 ja sen kastoi Coral Princessiksi 18. tammikuuta 2003 Panaman presidentti Mireya Moscosco. Aluksen hinta oli noin 330 miljoonaa dollaria. == Liikennöinti == Alus aloitti neitsytmatkansa 3. tammikuuta 2003, jolloin se myös luovutettiin tilaajalle. Kesäisin alus tekee seitsemän vuorokauden risteilyitä Kanadan Vancouverista Whittieriin Alaskaan ja muina aikoina se tekee 10–15 päivän risteilyitä Panaman kanaalialueella pysähdellen Meksikon Cabo San Lucasissa, San Juan del Sur Puntarenasissa Costa Ricassa, Cartagenassa Kolumbiassa ja Oranjestadissa Aruballa. Aluksella syttyi 2. toukokuuta 2013 konehuoneen varastotilassa tulipalo, joka kuitenkin saatiin nopeasti sammumaan eikä kukaan loukkaantunut. Yhdeksännen kannen sviitti kuitenkin kärsi vesivahinkoja sprinklereiden lauettua. == Aiheesta muualla == * M/S Coral Princess Princess Cruisesin kotisivuilla Luokka:Risteilyalukset
Carnot’n kierto

Carnot’n kierto on ranskalaisen insinöörin Sadi Carnot’n vuonna 1824 keksimä idealisaatio lämpövoimakoneesta, jonka hyötysuhde on mahdollisimman suuri. == Carnot’n kierron vaiheet == Kun lämpövoimakoneen hyötysuhde halutaan maksimoida, on sen toiminnan vaiheiden oltava reversiibeleitä eli sellaisia, jotka voivat kulkea myös päinvastaiseen suuntaan. Lisäksi kierto ei saa lisätä entropiaa. Todellisuudessa lämpövoimakoneet eivät noudata näitä ideaalisen kierron sääntöjä. Carnot’n kierto koostuu neljästä vaiheesta, joista kaksi on adiabaattisia (eli kaasu ei luovuta eikä vastaanota lämpöenergiaa) ja kaksi isotermisiä (kaasun lämpötila pysyy vakiona). Lämpövoimakone ottaa sisäänsä kaasua lämpöisemmästä säiliöstä (lämpötila T_H) ja lopulta luovuttaa sisällään kylmenneen kaasun kylmän kaasun säiliöön (lämpötila T_C). Carnot'n lämpövoimakoneen kierrot koostuvat identtisistä sykleistä eli syklin alku- ja lopputila ovat aina samat. Carnot’n kierron vaiheet ovat # Kaasu laajenee isotermisesti (lämpötila on T_H), jonka aikana se ottaa vastaan lämpöenergiaa jostakin ulkoisesta lähteestä, esimerkiksi palavasta aineesta Q_H:n verran. Laajetessaan kaasu voi esimerkiksi työntää mäntää ja näin ollen tehdä mekaanista työtä. # Kaasu laajenee adiabaattisesti, kunnes sen lämpötila on pudonnut arvoon T_C. # Kaasu puristuu isotermisesti (lämpötila on T_C) emittoiden lämpöenergiaa pois |Q_C| verran. # Kaasu puristuu adiabaattisesti, kunnes sen lämpötila on noussut alkuperäiseen arvoonsa. == Yhtälöitä == Carnot’n lämpövoimakoneen lämpöenergioiden itseisarvojen suhde on sama kuin absoluuttisten lämpötilojen suhde, eli : \frac{|Q_C|}{|Q_H|} = \frac{T_C}{T_H}. Carnot’n voimakoneen hyötysuhde määritellään yhtälöllä :\eta = 1-\frac{T_C}{T_H}. ==Lähteet== == Aiheesta muualla == Luokka:Termodynamiikka
Ruskoniittyperhonen

Ruskoniittyperhonen (Coenonympha hero) on täpläperhosten heimoon ja heinäperhosten alaheimoon kuuluva pieni päiväperhonen. Laji esiintyy palearktisella alueella. == Levinneisyys == Ruskoniittyperhonen esiintyy Ranskan pohjoisosista itään Keski-Eurooppaan ja Aasiaan Amurille, Koreaan ja Japaniin saakka. Euroopan pohjoisosissa levinneisyysalue ulottuu Ruotsin eteläosiin, Baltiaan ja Venäjällä mahdollisesti Karjalankannakselle. Laji on taantunut erityisesti Länsi-Euroopassa ja kuollut muun muassa Alankomaista sukupuuttoon. Suomessa ruskoniittyperhonen on havaittu ainoastaan yhden kerran harhailijana Porvoosta. == Koko ja ulkonäkö == Ruskoniittyperhosen etusiiven pituus on 15–18 mm. Siipien yläpinnan pohjaväri on koiraalla tumman harmaanruskea ja etusiivessä ei ole kirjauksia. Takasiiven yläpuolella on yleensä rivi keltarenkaisia terättömiä silmätäpliä. Naaraan yläpinnan pohjaväri on yleensä hieman vaaleampi kuin koiraalla ja takasiiven yläpuolen täplät ovat isompia ja valkoteräisiä. Etusiiven alapuolella on vaaleampi postdiskaalijuova. Takasiiven alapuolen silmätäplät ovat valkoteräisiä ja niissä on voimakas oranssinvärinen kehä. Silmätäplärivin sisäpuolella on valkoinen postdiskaalijuova. (MHNT) Coenonympha hero - Krakow Poland - male dorsal.jpg|Coenonympha hero ♂ (MHNT) Coenonympha hero - Krakow Poland - male ventral.jpg| Coenonympha hero ♂△ == Elinympäristö == Ruskoniittyperhosen elinympäristöä ovat kosteat niityt ja suomaasto. == Lentoaika ja elintavat == Lentoaika on toukokuun lopulta heinäkuuhun yhtenä sukupolvena. Laji talvehtii keskenkasvuisena toukkana. == Ravintokasvi == Toukan ravintokasveja ovat ohrat (Hordeum), helmikät (Melica), nurmikat (Poa) ja villivehnät (Elymus), esimerkiksi rantavehnä (Elymus arenarius). ==Lähteet== * * * Luokka:Heinäperhoset
Clementine Churchill

Clementine Ogilvy Spencer-Churchill (omaa sukua Hozier, 1. huhtikuuta 1885 Lontoo, Englanti - 12. joulukuuta 1977 Lontoo, Englanti) oli pääministeri Winston Churchillin vaimo, Pariskunnalle syntyi viisi lasta, joista Randolphista tuli kansanedustaja ja Sarahista näyttelijä. Toinen tytär Mary Soames on kuvannut äitinsä elämää kirjassa Clementine Churchill the biography of a marriage. Clementine Hozier tapasi kymmenen vuotta vanhemman kansanedustaja Winston Churchillin vuonna 1908 Dundeessa, mihin Churchill oli tullut tekemään vaalikampanjaansa. Clementine oli paitsi kaunis, myös älykäs, nokkela ja kiinnostunut politiikasta, ja Churchill rakastui häneen heti. Clementine Hozier matkusti äitinsä kanssa Eurooppaan, ja aloitti Winstonin kanssa kirjeenvaihdon. Palattuaan Britanniaan hän tapaili Winstonia sosiaalisissa tilaisuuksissa. Kesän seurustelun jälkeen Churchill kosi Clementineä jo elokuussa.Spring 1908, Summer 1908 Young statesman. Churchill Centre Häitä vietettiin syyskuussa St. Margaret's-kirkossa Westminsterissä, ja niihin osallistui korkea-arvoisia vieraita, kuten tuleva pääministeri David Lloyd George. Avioliitto kesti yli 50 vuotta, Winston Churchillin kuolemaan asti.Search for Churchill wedding pics BBC 2008 Clementine Churchillin elämä keskittyi politiikkaan ja aviomiehen poikkeuksellisen uran tukemiseen. Nuorin tytär Mary sanoi haastattelussa, että "Äidin elämässä tärkein, toiseksi tärkein ja kolmanneksi tärkein asia oli isä."An Interview with Mary Soames Churchill Center == Lähteet == == Aiheesta muualla == Luokka:Yhdistyneen kuningaskunnan pääministerien puolisot Luokka:Brittiläiset henkilöt Luokka:Vuonna 1885 syntyneet Luokka:Vuonna 1977 kuolleet
Karl Ruprecht Kroenen

Karl Ruprecht Kroenen on fiktiivinen hahmo ensimmäisessä Hellboy-elokuvassa. Mystisestä kaasunaamarin taakse piiloutuvasta natsitutkijasta ei tiedetä paljoa, sillä hänen historiansa rajoittuu vain muutamaan elokuvan pätkään. Hahmo ei lausu elokuvan aikana ainoatakaan selvää sanaa mikä tekee hänestä kiehtovan henkilön. Eräässä kohtauksessa hänen kuitenkin kuullaan nauravan konemaisella, rähisevällä äänellä. == Hahmon historia == Karl Ruprecht Kroenenin historiasta ei tiedetä kovinkaan paljoa, sillä hänellä ei ole minkäänlaista takaumakohtausta elokuvassa, mutta hänen tiedetään kärsineen jonkinlaisesta pakonomaisesta addiktiosta leikkauksien suorittamiseen. Kroenen kuului SS-joukkoihin, jossa hänelle myönnettiin esimerkiksi rautaristi ja Saksan kansallissosialistisen työväenpuolueen kultainen ansiomerkki. Hänen sotilasarvonsa oli SS-Sturmbannführer. Elokuvan alussa natsit ovat linnoittautuneet kaikessa hiljaisuudessa saarelle keskelle valtamerta, jossa on määrä aloittaa Ragna Rok-projekti portaalin avaamiseksi. Karl Kroenen kuuluu Thule-seuraan ja on siksi osana projektia johtavana tutkijana ja toimii Rasputinin assistenttina. Projekti kuitenkin epäonnistuu amerikkalaisten maihinnousun vuoksi, ja projektin päämääränä avattu portaali tuhoutui käsikranaatin voimasta. Kroenen yritti estää portaalia tuhoutumasta kurkottamalla kätensä portaalin alle, kohti kranaattia. Hän ei kuitenkaan ehtinyt, ja kranaatti räjähti singoten hänet suurta kivipylvästä vasten. Paineen voimasta lentänyt suuri rautatanko lävisti Kroenenin rinnan, ”tappaen” hänet ”ensimmäisen kerran”. == Aseet ja ulkomuoto == Aseenaan Kroenen käyttää kahta miekkamaista terää, joita hän pystyy käsittelemään tappavan taitavasti ja sulavasti. Hänen aseinaan on myös nähty kaksi mahdollisesti hihoihin piilotettavaa terää, jotka näyttävät tulevan esille ranteista. Ei ole varmaa, missä terät sijaitsevat. Kroenenin nähdään elokuvan aikana käyttävän kolmea erilaista kaasunaamaria, jotka ovat hänen ilmeisin tuntomerkkinsä. Ensimmäisessä elokuvaesiintymisessään hän käytti SS-univormua, mutta ”kuolemansa” jälkeen hänet nähdään lähinnä koko vartalon peittävään mustaan haalarimaiseen pukuun pukeutuneena. Kroenen tunnetaan erityisesti hänen ruumiissaan sijaitsevasta kellomekanismista, minkä ansiosta hänen ei tarvitse syödä tai juoda. Hänen täytyy kääntää jonkinlaista rinnassaan sijaitsevaa avainta saadakseen voimansa takaisin. Hänen kehossaan on jonkinlainen kellon mekanismi, jonka hän on voinut itse asentaa ruumiiseensa. Hänen verensä sanotaan olevan tomuksi kuivunutta. Kroenen nähdään elokuvan aikana vain muutaman kerran ilman kaasunaamaria, mikä myös paljastaa hänen rujot ja epäinhimilliset kasvonpiirteensä. Kroenen kärsi jonkinlaisesta pakonomaisesta leikkausaddiktiosta, minkä seurauksena hän kirurgisesti poisti molemmat silmäluomensa, huulensa sekä kaikki kyntensä. Kohtauksessa, jossa Bruttenholm tutkii Kroenenin ruumista, voidaan hänen kehossaan nähdä useita leikkausjälkiä ja arpia. Kroenen kuoli pudottuaan piikkejä täynnä olevaan ansakuoppaan, minkä lisäksi Hellboy pudotti hänen päällensä erittäin isokokoisen kellon rattaan. Luokka:Dark Horse Comics
Ahiqar

Ahiqar, joskus Ahikar, on Lähi-idän kertomusperinteessä kuninkaan viisas neuvonantaja, jonka onnistuu pelastaa maansa. Teos on alkujaan todennäköisesti ollut arameankielinen, ja se on peräisin Kaksoisvirtainmaasta 600-luvulta eaa. Tarinaan liittyy runsaasti sananlaskuja, jotka todennäköisesti eivät ole kuuluneet alkuperäisen kertomuksen yhteyteen, koska niissä ei mainita Ahiqaria. Niistä osa muistuttaa hyvin paljon Raamatun Sananlaskujen kirjaa, osa Sirakin kirjaa, ja monenlaisia muitakin yhteyksiä on löytynyt. == Lähteet == ==Aiheesta muualla== *Apokryfikirjojen käännöskomitean ehdotus; Tobitin kirjassa Ahikar mainitaan useita kertoja Luokka:Kansanperinne Luokka:Lähi-itä
Mary Soames

Mary Soames (15. syyskuuta 1922 – 31. toukokuuta 2014) oli Winston Churchillin nuorin tytär, joka kirjoitti ja toimitti elämäkerrallisia teoksia vanhemmistaan. Laajin niistä on äidin, Clementine Churchillin elämäkerta, jonka ensimmäinen versio ilmestyi 1979 ja uusitut laitokset 2002 ja 2003. Mary Churchill eli vaiherikkaan lapsuuden poliitikkoisänsä perheessä ja kävi sisäoppilaitosta. Toisen maailmansodan alkaessa hän oli 17-vuotias ja liittyi naisten maanpuolustusjoukkoihin Women’s Volunteer Services ja myöhemmin Auxiliary Territorial Service -ilmatorjuntajoukkoihin, joissa hän nousi aliupseeriksi. Mary Soames oli naimisissa konservatiivipoliitikko, myöhemmin paroni Christopher Soamesin kanssa vuodesta 1947 tämän kuolemaan, vuoteen 1987 asti. Pariskunta asui vuosia ulkomailla ensin Pariisissa, missä Christopher Soames oli suurlähettiläänä, sitten Brysselissä, missä hän oli Euroopan komission varapuheenjohtajana, ja lopuksi Rhodesiassa maan itsenäistymiseen asti. Mary Soames hoiti diplomaatin puolison tehtäviä ja kirjoitti kirjoja.An Interview with Mary Soames Winston Churchill Centre == Lähteet == == Aiheesta muualla == Luokka:Brittiläiset henkilöt Luokka:Vuonna 1922 syntyneet Luokka:Vuonna 2014 kuolleet
J. H. Rosny vanhempi

J. H. Rosny vanhempi () (1856–1940) on belgialaisen kirjailijan Joseph Henri Böexin nimimerkki vuoden 1907 jälkeen. Tätä ennen hän kirjoitti kirjoja nimimerkillä J. H. Rosny. Niistä 1893–1907 julkaistut hän kirjoitti yhdessä nuoremman veljensä Justin Böexin kanssa, joskin vanhemman veljen oletetaan olleen päävastuussa kirjoittamisesta. J. H. Rosny vanhempi oli science fictionin varhaisimpia edustajia muun muassa Jules Vernen ja H. G. Wellsin ohella ja merkittävä hahmo 1800–1900-lukujen vaihteen ranskankielisessä kirjallisuudessa. Hänen kuolemansa jälkeen hänen kirjallinen maineensa on hiipunut. Hänen tunnetuin teoksensa lienee romaani La guerre du Feu vuodelta 1909 ( (ISBN 951-1-08632-4), 1985), joka kertoo ajasta, kun tuli ei vielä ole eri ihmisrotujen hallinnassa. Jean-Jacques Annaud ohjasi vuonna 1981 romaaniin pohjautuneen elokuvan Taistelu tulesta. ==Lähteet== == Aiheesta muualla == Luokka:Belgialaiset kirjailijat Luokka:Tieteiskirjailijat Luokka:Vuonna 1856 syntyneet Luokka:Vuonna 1940 kuolleet
Maja (täsmennyssivu)

Maja voi tarkoittaa seuraavia: *maja, alkeellinen rakennus *Eräiden rakennusten nimiä: **Majan talo, talo Jalasjärvellä **Marskin Maja, Mannerheimin huvila Lopella **Eesti Maja, Viro-keskus Suvilahden ent. voimalaitosalueella Helsingissä *Maja (), joki Venäjällä *Maja, hämähäkkirapujen suku *66 Maja, asteroidi *Maja, Heidi Kyrön albumi vuodelta 2011 == Henkilöitä == *Maja, egyptiläinen kenraali 1300-luvulla eaa. *Maja, seuraavien henkilöiden sukunimi: ** Anu Maja (s. 1952), suomalainen lavastaja ** Josh Maja (s. 1998), englantilaissyntyinen nigerialainen jalkapalloilija **Otto Maja (s. 1987), suomalainen kuvataiteilija **Piritta Maja (s. 1978), suomalainen keilaaja *Maja, naisen etunimi eri kielissä. Tunnettuja Maja- nimisiä ovat: **Maja Alm (s. 1988), tanskalainen suunnistaja **Maja Benedičič (s. 1982), slovenialainen maastohiihtäjä **Maja Blagdan (s. 1968), kroatialainen poplaulaja **Maja Bogdanović (s. 1982), serbialainen sellisti **Maja Dahlqvist (s. 1994), ruotsalainen maastohiihtäjä **Maja Ekelöf (1918–1969), ruotsalainen kirjailija **Maja Genetz (1901–1970), suomalainen yritysjohtaja ja kauppaneuvos **Maja Grønbæk (s. 1971), tanskalainen käsipalloilija **Maja Göthberg (s. 1977), ruotsalainen jalkapalloilija **Maja Hagerman (s. 1960), ruotsalainen journalisti, kirjailija ja televisiotuottaja **Maja Ivarsson (s. 1979), ruotsalainen laulaja **Maja Kersnik (s. 1981), slovenialainen sulkapalloilija **Maja Keuc (s. 1992), slovenialainen laulaja **Maja Kildemoes (s. 1996), tankalainen jalkapalloilija **Maja Lunde (s. 1975), norjalainen kirjailija **Maja Ognjenović (s. 1984), serbialainen lentopalloilija **Maya Pedersen-Bieri (myös Maja Pedersen, s. 1972), sveitsiläinen skeletonkelkkailija **Maija Plisetskaja (myös Maja Plisetskaja, , s. 1925), venäläinen balettitanssija **Maja Rydman (1911–1948), suomalainen runoilija **Maja Salvador (s. 1988), filippiiniläinen näyttelijä, malli, laulaja ja tanssija **Maja Trochimczyk (s. 1957), puolalais-yhdysvaltalainen musiikkitieteilijä ja runoilija **Maja Vtič (s. 1988), slovenialainen mäkihyppääjä **Maja Wasander (1885-1960), suomenruotsalainen psykologi ja nuortenkirjailija **Maja Åskag (s. 2002), ruotsalainen pituushyppääjä ja kolmiloikkaaja **Maja Åström (s. 1982), ruotsalainen jalkapallomaalivahti **Stormskärs Maja, Myrskyluodon Maija ruotsiksi *Maja, taiteilija- ja kirjailijanimen osana: **M. Maja, oik. Masa Jäppilä (1900-1967), säveltäjä, harmonikansoittaja ja orkesterinjohtaja **Maja Kai, oik. Fanny Leväsalo (s. 1900), suomalainen kirjailija **Maja Rydman, oik. Maj-Lis von Wachenfeldt (1911-1948), suomenruotsalainen runoilija
Hiroaki Hidaka

Hiroaki Hidaka (; 1962 – 25. joulukuuta 2006) oli japanilainen rikollinen. Hän murhasi neljä naispuolista henkilöä huhti–syyskuussa 1996. Yksi uhreista oli vasta 16-vuotias. Murhaaja pidätettiin syyskuussa 1996, tuomittiin kuolemaan 9. helmikuuta 2000 ja teloitettiin hirttämällä vuonna 2006. Hidaka työskenteli taksikuskina Hiroshimassa.Four prisoners executed in Japan == Lähteet == Luokka:Japanilaiset sarjamurhaajat Luokka:Japanilaiset teloitetut Luokka:Vuonna 1962 syntyneet Luokka:Vuonna 2006 kuolleet
Yukio Yamaji

Yukio Yamaji (; 21. elokuuta 1983 – 28. heinäkuuta 2009) oli japanilainen rikollinen. Hän tappoi äitinsä 29. heinäkuuta 2000 Yamaguchissa baseballmailalla. Hän oli vasta 16-vuotias ja joutui suunnittelemattoman tekonsa takia nuorten laitokseen. Sieltä hän pääsi vuonna 2003. Yamaji kuitenkin jatkoi väkivaltauraansa. 17. marraskuuta 2005 hän tappoi 19- ja 27-vuotiaat siskokset teräaseella Osakassa. Yamaji kertoi, ettei voinut unohtaa äitinsä tappamisen aiheuttamaa tunnetta ja että halusi nähdä ihmisveren. Murhien jälkeen hän sytytti huoneistossa palon ja vei mukanaan rahaa. Hänet pidätettiin 5. joulukuuta 2005 ja tuomittiin kuolemaan 13. joulukuuta 2006. Yamajin lakimiehet valittivat tuomiosta, mutta Yamaji itse ei tätä halunnut, joten valitus vedettiin pois. Yamaji hirtettiin 28. heinäkuuta 2009. Samana päivänä teloitettiin myös Chen Detong ja Hiroshi Maeue. == Lähteet == Yamaji, Yukio Yamaji, Yukio
Hiroshi Maeue

Hiroshi Maeue (; 8. elokuuta 1968 – 28. heinäkuuta 2009) oli kolme ihmistä Osakassa murhannut japanilainen. Hän houkutteli uhrinsa netin itsemurhasivustolta. Jokaisen kanssa hän sopi tekevänsä itsemurhan yhteistuumin; lopulta hän kuitenkin kuristi uhrinsa ja jätti itsensä eloon. Tällaisten murhien uhriksi joutuivat 14-vuotias poika, 25-vuotias nainen ja 21-vuotias mies. Maeue sai murhista seksuaalista mielihyvää. Ensimmäinen murha tapahtui 19. helmikuuta ja viimeinen 10. kesäkuuta 2005. Maeue oli jo aiemmin osoittanut pitkäaikaisia taipumuksia tällaiseen parafiliaan ja saanut sen toteuttamisesta tuomioitakin. Hänen ei kuitenkaan onnistunut tappaa ketään ennen helmikuuta 2005. Maeue tuomittiin kuolemaan 28. maaliskuuta 2007 ja teloitettiin hirttämällä 28. heinäkuuta 2009, samana päivänä kuin Yukio Yamaji ja Chen Detong.International Federation for Human Rights == Lähteet == Luokka:Japanilaiset sarjamurhaajat Luokka:Japanilaiset teloitetut Luokka:Vuonna 1968 syntyneet Luokka:Vuonna 2009 kuolleet
Seiken Sugiura

Seiken Sugiura (; s. 26. heinäkuuta 1934) on japanilainen liberaalidemokraattisen puolueen poliitikko, joka on muun muassa toiminut maansa oikeusministerinä vuosina 2005–2006. Hän vastustaa kuolemanrangaistusta, joka sotii hänen buddhalaista vakaumustaan vastaan. Oikeusministerinä ollessaan Sugiura ei sallinut teloituksien toimeenpanoa. == Lähteet == == Aiheesta muualla == * Tietoa Seiken Sugiuran elämästä Luokka:Japanin ministerit Luokka:Oikeusministerit Luokka:Japanilaiset poliitikot Luokka:Vuonna 1934 syntyneet Luokka:Elävät henkilöt
El Comercio

El Comercio voi tarkoittaa seuraavia asioita: * El Comercio, Perussa ilmestyvä sanomalehti * El Comercio, Ecuadorissa ilmestyvä sanomalehti * El Comercio, Espanjassa ilmestyvä sanomalehti